وربي ما وفا ويايا بدربي غير دمعاتي
تمنيتك وطن عمري وقلبك بيت يلقيني
اثارة أصبح المنفى وماتت فيه عبراتي
سرابٍ غر بعيوني تخيلته يناديني
عطشت وما لقيت الما ءولا اشرب غير حسراتي
أصرخ ليتك تجيني
تشوف بحالي وش سوا غلاك الساكن بذاتي
أحبك ليه تجرحني ولاتفكر تداويني
وليه تحب تعذبنى ويريحك صوت احزانى أ نا والله حبيتك بقلبي وكل مافيني
وتمنيتك تبادلني دموعي وابتساماتي
تمنيتك تحس شوقي وتقرا اللي وسط عيني
تمنيتك تحس فيني يا سبة معاناتي
تمر ايام تنساني واقول اليوم بتجيني
وكلما طوّل غيابك تزيد بقلبي آهاتي
وأخلق لجلك الاعذار واسامح يا معنيني
وأكابر وامسح دموعي واصبرها بكلماتي
ألملم بعدك شتاتي وأداوي جرحي بيديني
وأحط الملح بجروح وانت تزيد طعناتي
ما فاد الرجا وياك خسارة ضاعت سنيني
مات الحب في قلبي قتلته فوق صفحاتي
مات اليوم كل شوقي لك ولا عاد تعنيني
أريد انساك سامحني وتقبل كل تحياتي